ทดสอบหากรุ๊ปเลือด หา Rh Factor จากข้อมูลที่มี
ถ้าพ่อกับแม่คุณมี Rh factor แตกต่างกัน (หรือทั้งพ่อทั้งแม่เป็นบวก แต่คุณอยากเช็คให้ชัวร์ว่าคุณก็เป็นบวกเหมือนกัน) คุณสามารถขอให้คุณหมอช่วยทดสอบหากรุ๊ปเลือดให้คุณได้ ด้วยขั้นตอนง่ายๆ รวดเร็ว ไม่ต้องนอนค้างโรงพยาบาล และแทบจะไม่เจ็บตัวเลย พยาบาลหรือคุณหมอจะทำความสะอาดบริเวณข้อพับตรงข้อศอกหรือข้อมือด้วยแผ่นฆ่าเชื้อ (antiseptic towelette) แล้วหาจุดที่มองเห็นเส้นเลือดได้ชัดเจน พอพันสายห้ามเลือด (tourniquet) รอบต้นแขนคุณเพื่อกักเลือดไว้แล้ว คุณหมอก็จะทำการเจาะเลือดคุณด้วยเข็มฉีดยา โดยเข็มจะเสียบไว้กับกระบอกฉีด (syringe) เพื่อสูบเลือดคุณเข้าไป พอได้เลือดในปริมาณที่ต้องการแล้ว พยาบาลก็จะดึงเข็มออกแล้วกดตรงจุดที่เจาะเลือดด้วยไม้พันสำลีแบบฆ่าเชื้อ สุดท้ายก็ปิดพลาสเตอร์ หลังจากนั้นพยาบาลจะติดป้ายระบุตัวอย่างเลือดของคุณ แล้วส่งไปตรวจที่ห้องแล็บต่อไป  ถ้าเป็นเด็ก คุณหมอจะเจาะเลือดที่หลังมือแทน  ถ้ารู้สึกวิงเวียนคล้ายจะเป็นลม ให้รีบบอกคุณหมอหรือพยาบาลทันที จะได้ช่วยพยุงให้คุณเอนหลัง  คุณอาจรู้สึกเจ็บจี๊ดๆ แปล๊บๆ หรือปวดนิดหน่อยตอนพยาบาลเจาะเข็มลงไป และหลังเจาะเสร็จบริเวณนั้นอาจมีอาการช้ำบ้าง ถือว่าปกติและเดี๋ยวก็หายไปเอง เจ้าหน้าที่ประจำห้องแล็บหรือ "หมอแล็บ" จะตรวจตัวอย่างเลือดของคุณหา Rh factor โดยผสมตัวอย่างเลือดของคุณกับ anti-Rh serum ถ้าเซลล์ของคุณจับตัวแข็งขึ้นมา แสดงว่าคุณมี Rh+ ตรงกันข้าม ถ้าเซลล์เม็ดเลือดของคุณไม่จับตัวกัน แสดงว่าคุณมี Rh- นอกจากนี้ทางแล็บก็จะตรวจหากรุ๊ปเลือด ABO ของคุณไปในเวลาเดียวกันเลย รู้ผลแล้วให้บันทึกเก็บไว้ให้ดี และอย่าลืมใส่รวมไว้กับข้อมูลติดต่อเวลาฉุกเฉินด้วย ถ้าคุณเกิดเหตุให้ต้องเปลี่ยนถ่ายเลือดหรืออวัยวะขึ้นมาข้อมูลนี้จะจำเป็นมาก นอกจากนี้ถ้าคุณตั้งใจจะมีลูก การรู้ Rh factor ของตัวเองก็ถือเป็นเรื่องสำคัญ ถ้าคุณเป็นผู้หญิงแล้วมี Rh- คุณต้องให้คู่สมรสของคุณไปตรวจหา Rh factor เพราะถ้าคุณเป็น Rh- แล้วเขาเป็น Rh+ ก็อาจมีปัญหาเรื่อง Rh เข้ากันไม่ได้ แปลว่าถ้าลูกคุณเกิดมี Rh+ ตามพ่อ แอนติบอดีของคุณอาจทำลายเซลล์เม็ดเลือดแดงของลูกได้ จะทำให้เกิดภาวะโลหิตจางขั้นรุนแรง อันตรายถึงตายได้เลย  ในช่วงที่ตั้งครรภ์ ถ้าคุณเป็น Rh- คุณต้องคอยตรวจเลือดว่าร่างกายพยายามสร้างแอนติบอดีต่อต้านเลือด Rh+ หรือเปล่า ครั้งแรกจะตรวจตอนไตรมาสที่ 1 หรือช่วง 3 เดือนแรก ส่วนครั้งที่ 2 จะตรวจเมื่ออายุครรภ์คุณเข้า 28 สัปดาห์ ถ้าถึงตอนนั้นไม่มีการสร้างแอนติบอดี ก็จะมีการฉีด Rh immune globulin เข้าไป เพื่อป้องกันไม่ให้ร่างกายของคุณสร้างแอนติบอดีที่จะทำอันตรายลูกในท้องของคุณ  แต่ถ้าร่างกายของคุณมีการสร้างแอนติบอดีต่อต้านเลือด Rh+ คุณจะไม่สามารถฉีด immune globulin ได้ คุณหมอจะเฝ้าระวังพัฒนาการของลูกในท้องแทน และก่อนหรือหลังคลอด อาจต้องมีการถ่ายเลือดให้เด็ก  พอลูกของคุณคลอดออกมาได้โดยสวัสดิภาพแล้ว คุณหมอจะตรวจหา Rh factor ถ้าลูกของคุณมี Rh factor เดียวกับคุณ ก็ไม่ต้องทำอะไรเพิ่มเติม แต่ถ้าคุณเป็น Rh- แล้วลูกเป็น Rh+ คุณจะต้องฉีด immune globulin อีกครั้ง Rh factor อยู่บนเซลล์เม็ดเลือดแดงของคุณ เป็นโปรตีนที่คุณได้รับ (หรืออาจไม่ได้รับ) ถ่ายทอดมาจากพ่อแม่ของคุณ เลือดของคุณจะเป็น Rh บวก (Rh positive) ก็ต่อเมื่อมีโปรตีนตัวนี้เท่านั้น ถ้าไม่มี ก็แปลว่าเลือดคุณเป็น Rh ลบ (Rh negative)  คนที่มี Rh บวก จะมีกรุ๊ปเลือดเป็นบวก เช่น A+, B+, AB+ หรือ O+ ส่วนคนที่มี Rh ลบ จะมีกรุ๊ปเลือดเป็นลบ เช่น A-, B-, AB- หรือ O- คนส่วนใหญ่จะมี Rh บวก เวลาคุณต้องตรวจเลือดต่างๆ นานา ก็เป็นไปได้มากว่าคุณหมอจะทำการตรวจหา Rh factor ของคุณด้วย ลองสอบถามคุณหมอดู ว่าในประวัติการรักษาของคุณมีกรุ๊ปเลือดบอกไว้ไหม ถ้าคุณเป็นผู้ป่วยที่ต้องมีการถ่ายเลือดบ่อยๆ แน่นอนว่าต้องมีเขียนไว้ รวมถึงคนที่ไปบริจาคเลือดเช่นกัน ถ้าคุณมี Rh บวก ตอนเปลี่ยนถ่ายเลือด คุณจะรับเลือด Rh+ หรือ Rh- ก็ได้ แต่ถ้าคุณมี Rh ลบ คุณจะรับได้เฉพาะเลือดที่เป็น Rh- ด้วยกันเท่านั้น (เว้นแต่เหตุฉุกเฉินอันตรายถึงชีวิตจริงๆ คุณก็คงต้องรับเลือดที่เป็น Rh+ เฉพาะหน้าไปก่อน) ลองถามพ่อแม่คุณดู ว่ามี Rh factor แบบไหน คุณจะรู้ Rh factor ของตัวเองได้จากการวิเคราะห์ Rh factor ของพ่อแม่นี่แหละ ถ้าทั้งพ่อทั้งแม่เป็น Rh- ก็เป็นไปได้มากว่าคุณต้องเป็น Rh- เหมือนกัน (แต่มีข้อยกเว้นที่คุณจะได้อ่านต่อไป) แต่ถ้าแม่เป็นลบ แล้วพ่อเป็นบวก (หรือสลับกัน) คุณก็มีสิทธิ์เป็นได้ทั้งลบและบวก ในสถานการณ์แบบนี้ คุณต้องใช้หลักฐานยืนยันจากการทดสอบในห้องแล็บโดยคุณหมอหรือศูนย์บริการโลหิตแห่งชาติอีกที รู้ไว้ใช่ว่า ถึงทั้งพ่อและแม่จะเป็น Rh+ แต่คุณก็ยังมีสิทธิ์จะเป็น Rh- อยู่เหมือนกัน คนที่กรุ๊ปเลือดเป็นบวกอาจได้รับถ่ายทอดยีนส์ Rh+ มา 2 ตัว (Rh+/Rh+) หรือบวกลบอย่างละตัวก็ได้ (Rh+/Rh-) เพราะงั้นก็มีเหมือนกัน ที่พ่อแม่มีกรุ๊ปเลือดบวกทั้งคู่ แต่ลูกดันออกมามีกรุ๊ปเลือดลบซะอย่างงั้น
สอบถามคุณหมอเรื่องทดสอบหากรุ๊ปเลือด. เจาะเลือด. ทดสอบตัวอย่างเลือด. ผลที่ได้สำคัญกับคุณมาก. รู้ความเสี่ยงเมื่อคุณตั้งครรภ์. อะไรกำหนด Rh factor ของคุณ. เช็คจากประวัติการแพทย์ของคุณ. ตรวจสอบ Rh factor ของพ่อแม่.
https://www.wikihow.com/Determine-Positive-and-Negative-Blood-Types https://www.wikihow.com/Determine-Positive-and-Negative-Blood-Types
Getting a Blood Type Test Using Existing Information to Determine Rh Factor